Aprobarea procesului-verbal al şedinţei anterioare: consultaţi procesul-verbal

Johannes Blokland
(NL) Domnule Preşedinte, în Ţările de Jos, de Ziua Reginei, întreg poporul olandez sărbătoreşte împreună cu Casa de Orange-Nassau. Festivităţile au fost întrerupte brutal şi ne-am revenit cu greu din şoc. Transmitem sincere condoleanţe rudelor victimelor. În numele delegaţiei olandeze, doresc să vă mulţumesc pentru scrisoarea trimisă reginei Beatrix în numele Parlamentului European.
